

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 18/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΤΠΔΩΨΑ-889 | **«Στήριξη του θεσμού των ΚΔΑΠ και ΚΔΑΠ – ΜΕΑ (Εισηγητής Πρόεδρος ΔΗΚΕΔΑ)»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « 16. Βασιλάκης Σωτήριος « 17. Πλατσούκας Απόστολος « 18. Χουλιάρα Χαρίκλεια « | 1. Παπαλέξης Ιωάννης Μέλος 2. Αγγέλης Χρήστος « 3. Βασιλάκη-Μητρογεώργου Βικτωρία (Βίκυ) « 4. Σκανδάλης Ευάγγελος « 5. Σπάκα Χριστίνα « 6. Μπαλάγκας Γεώργιος « 7. Νταλάκας Δημήτριος « 8. Κοσμάς Ηλίας « 9. Καλλώνης Ευστράτιος « 10. Ζιώβας Βησσαρίων « 11. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 3ο έκτακτο θέμα της ημερήσιας διάταξης **«Στήριξη του θεσμού των ΚΔΑΠ και ΚΔΑΠ – ΜΕΑ (Εισηγητής Πρόεδρος ΔΗΚΕΔΑ) »** έδωσε το λόγο στον Πρόεδρο της ΔΗΚΕΔΑ κ. Παναγιώτη Γαλάνη ο οποίος παίρνοντας το λόγο έθεσε υπόψη του Συμβουλίου τα εξής:

Θέτω υπόψη σας το αριθ. 356/02-12-2019 έγγραφο από τον Πανελλήνιο Σύλλογο Εργαζομένων Κέντρων Δημιουργικής Απασχόλησης Παιδιών με το οποίο ζητούν, από όλα τα Δημοτικά Συμβούλια της χώρας, να λάβουν αποφάσεις στήριξης του θεσμού των ΚΔΑΠ και ΚΔΑΠ – ΜΕΑ. Αναλυτικά το παραπάνω έγγραφο έχει ως εξής:

«Όπως γνωρίζετε, ο Πανελλήνιος Σύλλογος Εργαζομένων στα Κέντρα Δημιουργικής Απασχόλησης Παιδιών ( ΚΔΑΠ ) και παιδιών / ατόμων με αναπηρία ( ΚΔΑΠ – ΜΕΑ ) των Δήμων ( ΠΑΣΕΚΔΑΠ ), αποτελεί πανελλαδικά το μοναδικό πρωτοβάθμιο συνδικαλιστικό όργανο εκπροσωπώντας περίπου 2.400 εργαζόμενους των 445 ΚΔΑΠ και 81 ΚΔΑΠ – ΜΕΑ των Δήμων. Το τελευταίο διάστημα διακινούνται πληροφορίες μέσω του Τύπου σύμφωνα με τις οποίες ενδέχεται τα ΚΔΑΠ και ΚΔΑΠ – ΜΕΑ να απενταχθούν από τη χρηματοδότηση της Δράσης « Εναρμόνιση οικογενειακής και επαγγελματικής ζωής », μετά το τέλος της τρέχουσας περιόδου ( Ιούλιος 2020 ).

Την ανησυχία των ωφελούμενων γονέων, των εργαζομένων και των αυτοδιοικητικών, που προκάλεσαν τα δημοσιεύματα αυτά, εντείνει η μη διάψευση επ’ αυτών εκ μέρους της Κυβέρνησης, γεγονός που προκαλεί μεγάλη ανασφάλεια για το μέλλον της λειτουργίας των Δομών σε όλες τις ενδιαφερόμενες πλευρές.

Ως εκ τούτων και δεδομένης της ξεκάθαρης στήριξης της ΚΕΔΕ στα δίκαια αιτήματά μας, όπως αυτή αποτυπώθηκε στην ομόφωνη απόφαση του Διοικητικού Συμβουλίου της με αριθμό 966/31-10-2018, ο ΠΑΣΕΚΔΑΠ καλεί τα Δημοτικά Συμβούλια όλης της χώρας να εκδώσουν αποφάσεις στήριξης του θεσμού των ΚΔΑΠ και ΚΔΑΠ – ΜΕΑ, διεκδικώντας :

• Μόνιμες δομές ΚΔΑΠ και ΚΔΑΠ – ΜΕΑ στους Δήμους.

• Με σταθερή και εξασφαλισμένη χρηματοδότηση για την κάλυψη του λειτουργικού τους κόστους.

• Μόνιμες θέσεις εργασίας για το προσωπικό με αυξημένη μοριοδότηση της προϋπηρεσίας τους.

Προτείνω να στηρίξουμε τα δίκαια αιτήματα του Πανελληνίου Συλλόγου Εργαζομένων Κέντρων Δημιουργικής Απασχόλησης Παιδιών ( ΚΔΑΠ ) και παιδιών / ατόμων με αναπηρία ( ΚΔΑΠ – ΜΕΑ ) των Δήμων ( ΠΑΣΕΚΔΑΠ ).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη του τις διατάξεις του Ν.3463/06, του Ν.4555/2018 το έγγραφο του

Πανελληνίου Συλλόγου Εργαζομένων Κέντρων Δημιουργικής Απασχόλησης Παιδιών

( ΚΔΑΠ ) και παιδιών / ατόμων με αναπηρία ( ΚΔΑΠ – ΜΕΑ ) των Δήμων ( ΠΑΣΕΚΔΑΠ )και την εισήγηση του Προέδρου ΔΗΚΕΔΑ

**ΑΠΟΦΑΣΙΖΕI ΟΜΟΦΩΝΑ**

Α.- Την στήριξη του θεσμού των ΚΔΑΠ και ΚΔΑΠ – ΜΕΑ, και ζητούμε :

• Μόνιμες δομές ΚΔΑΠ και ΚΔΑΠ – ΜΕΑ στους Δήμους με σταθερή και εξασφαλισμένη

χρηματοδότηση για την κάλυψη του λειτουργικού τους κόστους.

• Μόνιμες θέσεις εργασίας για το προσωπικό με αυξημένη μοριοδότηση της προϋπηρεσίας τους..

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 18/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*