

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 35/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΗΧΗΩΨΑ-1ΧΟ | **«Μετατόπιση περιπτέρου επί της περιφερειακής οδού (ΚΤΕΛ) αριθμ.3/2020 απόφαση Επιτροπής Ποιότητας Ζωής»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « 16. Βασιλάκης Σωτήριος « 17. Πλατσούκας Απόστολος « 18. Χουλιάρα Χαρίκλεια « | 1. Παπαλέξης Ιωάννης Μέλος 2. Αγγέλης Χρήστος « 3. Βασιλάκη-Μητρογεώργου Βικτωρία (Βίκυ) « 4. Σκανδάλης Ευάγγελος « 5. Σπάκα Χριστίνα « 6. Μπαλάγκας Γεώργιος « 7. Νταλάκας Δημήτριος « 8. Κοσμάς Ηλίας « 9. Καλλώνης Ευστράτιος « 10. Ζιώβας Βησσαρίων « 11. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 15ο τακτικό θέμα της ημερήσιας διάταξης **«Μετατόπιση περιπτέρου επί της περιφερειακής οδού (ΚΤΕΛ) αριθμ.3/2020 απόφαση Επιτροπής Ποιότητας Ζωής»** έδωσε το λόγο στον αρμόδιο αντιδήμαρχο κ. Κωλέτσο ο οποίος παίρνοντας το λόγο έθεσε υπόψη του Συμβουλίου τα εξής:

Εντός της Δημοτικής Κοινότητας Άρτας, υπάρχει ένα περίπτερο το οποίο βρίσκεται έμπροσθεν του ΚΤΕΛ Άρτας και ανήκει στην Δήμου Σπυριδούλα.

Η Τροχαία Άρτας, με το αρ.πρωτ. 1012/15/78-α/2019 έγγραφό της, διαπίστωσε ότιι υφίστανται σοβαροί λόγοι ως προς την ασφαλή κυκλοφορία πεζών και οχημάτων που επιβάλλουν τη μετατόπιση του εν λόγω περιπτέρου, σε άλλο ασφαλέστερο σημείο, ώστε να εξαλειφθεί ο κίνδυνος πρόκλησης τροχαίων ατυχημάτων.

Το Συμβούλιο Δημοτικής Κοινότητας Αρταίων, η Επιτροπή Ποιότητας Ζωής και το Δημοτικό Συμβούλιο με τις αριθμ. 170/2016, 28/2018 και 542/2018 αποφάσεις τους αντίστοιχα, γνωμοδότησαν υπέρ της μετατόπισης του περιπτέρου, στη νέα θέση σύμφωνα με σκαρίφημα της ΔΤΥ.

Στη συνέχεια η κα Δήμου Σπυριδούλα, με την αρ.πρωτ.29180/2018 αίτησή της ζήτησε όπως σταματήσει η διαδικασία μετατόπισης του περιπτέρου σύμφωνα με την αρ.542/2018 απόφαση Δ.Σ. και να ορισθεί νέα θέση στην είσοδο του ΚΤΕΛ, η οποία αποτυπώθηκε από την Τεχνική Υπηρεσία και στάλθηκε στο Τμήμα Τροχαίας Άρτας για νέα γνωμοδότηση. Με την με αρ.πρωτ. 1012/15/85-α/10-7-19 απάντησή τους, αναφέρεται ότι ύστερα από αυτοψία που διενεργήθηκε από την Υπηρεσία τους, διαπιστώθηκε ότι η νέα προτεινόμενη θέση για τη μετατόπιση του περιπτέρου στην είσοδο του ΚΤΕΛ, δεν εγκυμονεί κινδύνους για την ασφαλή κυκλοφορία πεζών και οχημάτων.

Το Συμβούλιο Δημοτικής Κοινότητας Άρτας με την αρ. 68/2019 απόφασή της, και η Επιτροπή Ποιότητας Ζωής με την αριθμ. 3/2020 απόφασή της γνωμοδότησαν θετικά για τη μετατόπιση του περιπτέρου της Δήμου Σπυριδούλας στη θέση που προτάθηκε από την ίδια και αποτυπώθηκε από τη Διεύθυνση Τεχνικών Υπηρεσιών, στην είσοδο του ΚΤΕΛ.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν4555/2018, του Ν**.** 3852/2010, του Ν.3463/06, του Ν.4623/2019, την αριθμ. 3/2020 απόφαση της Επιτροπής Ποιότητας Ζωής και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Την τη μετατόπιση του περιπτέρου της Δήμου Σπυριδούλας στη θέση που προτάθηκε από την ίδια και αποτυπώθηκε από τη Διεύθυνση Τεχνικών Υπηρεσιών του Δήμου στην είσοδο του ΚΤΕΛ, σύμφωνα με σκαρίφημα της Τεχνικής Υπηρεσίας το οποίο αποτελεί αναπόσπαστο κομμάτι της παρούσας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 35/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*