

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 38/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΥΚΩΩΨΑ-ΟΚΚ | **«Αποδοχή δωρεάς κατασκευής τοιχίου αντιστήριξης στην Τ.Κ. Αμμοτόπου Άρτας»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « 16. Βασιλάκης Σωτήριος « 17. Πλατσούκας Απόστολος « 18. Χουλιάρα Χαρίκλεια « | 1. Παπαλέξης Ιωάννης Μέλος 2. Αγγέλης Χρήστος « 3. Βασιλάκη-Μητρογεώργου Βικτωρία (Βίκυ) « 4. Σκανδάλης Ευάγγελος « 5. Σπάκα Χριστίνα « 6. Μπαλάγκας Γεώργιος « 7. Νταλάκας Δημήτριος « 8. Κοσμάς Ηλίας « 9. Καλλώνης Ευστράτιος « 10. Ζιώβας Βησσαρίων « 11. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 18ο τακτικό  θέμα της ημερήσιας διάταξης «**Αποδοχή δωρεάς κατασκευής τοιχίου αντιστήριξης στην Τ.Κ. Αμμοτόπου Άρτας**» έδωσε το λόγο στον αρμόδιο αντιδήμαρχο κ. Πανέτα ο ποίος έθεσε υπόψη του Συμβουλίου την εισήγηση της Τεχνικής Υπηρεσίας του Δήμου, στην οποία αναφέρονται τα εξής:

Κατόπιν της αριθ. πρωτ. 18675/30-8-2019 αίτησης των κ. Μπόκια Βασίλειο, Μπόκια Αργύριο, Μπόκια Αναστασία, Σακκά Ιωάννη και Σακκά Βησσαρίων, κατοίκων της Τ.Κ. Αμμοτόπου, σύμφωνα με την οποία αναλαμβάνουν το κόστος κατασκευής τοιχείου αντιστήριξης σε συνέχεια υφιστάμενου για την διαπλάτυνση του δρόμου, η υπηρεσία μας πραγματοποίησε αυτοψία και διαπίστωσε ότι: Ο χώρος στον οποίο οι αιτούντες προτίθενται να κατασκευάσουν το εν λόγω τοιχίο, βρίσκεται στο κληροτεμάχιο με αριθμό 1179 της διανομής του 1937 Αμμότοπος –Γιούρτια και ανήκει στο Δήμο.

Στη συγκεκριμένη περιοχή υπάρχει ένα πλάτωμα (μικρή πλατεία) και σε επαφή με αυτόν τον χώρο υπάρχει τσιμεντοστρωμένος δρόμος ο οποίος εκτείνεται και πέρα από το πλάτωμα. Στο πρώτο τμήμα του δρόμου, αυτό που εφάπτεται με την πλατεία, έχει ήδη κατασκευαστεί τοιχίο αντιστήριξης από σκυρόδεμα ύψους περίπου 5 μέτρων. Το πέραν αυτού δεύτερο τμήμα του δρόμου δεν έχει τοιχίο αντιστήριξης και σ’ αυτό το σημείο οι αιτούντες προτίθενται να το κατασκευάσουν αντί του Δήμου. Το μήκος του εν λόγω τοιχίου είναι περίπου 30 μέτρα και το ύψος του ξεκινά από 5 μέτρα, συνέχεια με το πρώτο τμήμα, και γίνεται 2 μέτρα στο τέλος.

Ο τοίχος αυτός πρέπει να κατασκευαστεί σύμφωνα με τους κανόνες της τέχνης και της τεχνικής και να ακολουθηθούν τα επισυναπτόμενα σχέδια κατασκευής, που χρησιμοποιεί και η υπηρεσίας μας σε ανάλογες περιπτώσεις. Απαιτούνται περίπου 125 m3 σκυροδέματος κατηγορίας C20/25. Σε κάθε περίπτωση η Υπηρεσία μας θα υποδείξει την ακριβή θέση και θα ελέγξει την όλη κατασκευή.

Σας επισυνάπτουμε αντίγραφο της αριθ. πρωτ. 18675/30-8-2019 αίτησης και παρακαλούμε να αποφασίσετε αν θα κάνετε αποδεχτή την δωρεά των αιτούντων που αφορά την κατασκευή τοιχίου αντιστήριξης στην Τ.Κ. Αμμοτόπου συνολικού μήκους 30 μέτρων και ύψους από 5 μέχρι 2 μέτρα περίπου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

 Αφού έλαβε υπόψη το Ν.3463/06, το Ν.4555 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Κάνει αποδεκτή την δωρεά που αφορά την κατασκευή τοιχίου αντιστήριξης, στην Τ.Κ. Αμμοτόπου, συνολικού μήκους 30 μέτρων και ύψους από 5 μέχρι 2 μέτρα περίπου, ύστερα από την αριθ. πρωτ. 18675/30-8-2019 αίτηση, των κ. Βασιλείου Μπόκια, Αργύριου Μπόκια, Αναστασίας Μπόκια, Ιωάννη Σακκά και Βησσαρίων Σακκά, κατοίκων της Τ.Κ. Αμμοτόπου, σύμφωνα με την οποία, αναλαμβάνουν το κόστος κατασκευής τοιχίου αντιστήριξης σε συνέχεια υφιστάμενου, για την διαπλάτυνση του δρόμου σε χώρο που βρίσκεται στο κληροτεμάχιο με αριθμό 1179, της διανομής του 1937 Αμμότοπος –Γιούρτια και ανήκει στο Δήμο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 38/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*