

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:16/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΗΨ6ΩΨΑ-ΛΣ4 | «**Καθιέρωση  24ωρης λειτουργίας, καθώς και λειτουργίας κατά τις Κυριακές και εξαιρέσιμες ημέρες Υπηρεσιών του Δήμου Αρταίων καθώς και καθορισμός πενθήμερης εργασίας από Τρίτη μέχρι και το Σάββατο, καθιερωμένης ως μη εργάσιμης ημέρας της Δευτέρας για υπαλλήλους του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου και του τμήματος Αγροτικής Ανάπτυξης της Δ/νσης Ανάπτυξης του Δήμου Αρταίων για το έτος 2020»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « | 1. Βασιλάκης Σωτήριος Μέλος 2. Πλατσούκας Απόστολος « 3. Χουλιάρα Χαρίκλεια « 4. Παπαλέξης Ιωάννης « 5. Αγγέλης Χρήστος « 6. Βασιλάκη-Μητρογεώργου Βικτωρία (Βίκυ) « 7. Σκανδάλης Ευάγγελος « 8. Σπάκα Χριστίνα « 9. Μπαλάγκας Γεώργιος « 10. Νταλάκας Δημήτριος « 11. Κοσμάς Ηλίας « 12. Καλλώνης Ευστράτιος « 13. Ζιώβας Βησσαρίων « 14. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το **1ο έκτακτο** θέμα της ημερήσιας διάταξης **«**Καθιέρωση  24ωρης λειτουργίας, καθώς και λειτουργίας  τις Κυριακές και εξαιρέσιμες ημέρες Υπηρεσιών του Δήμου Αρταίων καθώς και καθορισμός πενθήμερης εργασίας από Τρίτη μέχρι και το Σάββατο, καθιερωμένης ως μη εργάσιμης ημέρας της Δευτέρας για υπαλλήλους του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών της Δ/νσης Καθαριότητας Ανακύκλωσης και Πρασίνου και του τμήματος Αγροτικής Ανάπτυξης της Δ/νσης Ανάπτυξης του Δήμου Αρταίων για το έτος 2020»έθεσε υπόψη του Συμβουλίου τις εισηγήσεις των αρμοδίων τμημάτων στις οποίες αναφέρονται τα εξής:

**Έχοντας υπόψη:**

**1. Τις διατάξεις του άρθρου 36 του Ν. 3584/2007**

**2. Τις διατάξεις του άρθρου 20, του Ν. 4354/2015.**

**3**. **Τις διατάξεις του** **άρθρου 1 της υπ αριθ. ΔΙΑΔΠ/ΦΒ1/14757** (Φ.Ε.Κ. 1659/26-07-2011 απόφασης ΥΠ.ΕΣ.Δ.Δ.Α.

**4. Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**Την ανάγκη λειτουργίας των Ληξιαρχείων όλων των Δημοτικών Ενοτήτων του Δήμου Αρταίων, της Δ/νσης Διοικητικών Υπηρεσιών του Δήμου Αρταίων, σε 24ωρη βάση, καθώς και λειτουργίας κατά τις Κυριακές και εξαιρέσιμες ημέρες για το έτος 2020,** δεδομένου ότι σύμφωνα με το άρθρο 35 του Ν.344/1976 «Ληξιαρχικός νόμος», που αφορούσε την άδεια ταφής και όπως αντικαταστάθηκε με τις διατάξεις του άρθρου 4 της παρ. 13 του Ν.4144/2013, η Ληξιαρχική πράξη θανάτου συντάσσεται μέσα σε 24 ώρες από το θάνατο.

Περιλαμβάνει δε, τα στοιχεία του ενταφιασμού (τόπος, ημέρα και ώρα)Δεν επιτρέπεται ενταφιασμός χωρίς προηγουμένως να καταχωρηθεί η ληξιαρχική πράξη θανάτου στο Μητρώο Πολιτών (ΜΣΜΠΟΛ).

**5. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ**

**5.1 Την ανάγκη 24ωρης λειτουργίας, καθώς και λειτουργίας κατά τις Κυριακές και εξαιρέσιμες ημέρες του συνεργείου ηλεκτροφωτισμού του τμήματος Ηλεκτρομηχανολογικών Έργων, Ηλεκτροφωτισμού και Εξοικονόμησης Ενέργειας της Δ/νσης Τεχνικών Υπηρεσιών του Δήμου Αρταίων για το έτος 2020**, λαμβάνοντας υπ’ όψιν τα εξής:

Τις εποχικές ή/και έκτακτες ή/και επείγουσες υπηρεσιακές ανάγκες που δημιουργούνται για την αντιμετώπιση αναγκών ηλεκτρολογικών εγκαταστάσεων του Δήμου Αρταίων, οι οποίες επιβάλλουν την απασχόληση προσωπικού της Υπηρεσίας Ηλεκτροφωτισμού πέραν του κανονικού ωραρίου εργασίας σε ηλεκτρολογικές εργασίες οι οποίες λόγω του απρόβλεπτου της φύσεώς τους ή/και της επικινδυνότητας που προκύπτει από την μη υλοποίησής τους, καθίστανται αναγκαίες.

**5.2.Την ανάγκη 24ωρης λειτουργίας, καθώς και λειτουργίας κατά τις Κυριακές και εξαιρέσιμες ημέρες της υπηρεσίας Πολιτικής Προστασίας του Δήμου Αρταίων, για το έτος 2020 λαμβάνοντας υπ’ όψιν τα εξής**:

Τις εποχικές ή/και έκτακτες ή/και επείγουσες υπηρεσιακές ανάγκες, που δημιουργούνται για την αντιμετώπιση αναγκών των συνεργείων Πολιτικής Προστασίας πέραν του κανονικού ωραρίου εργασίας, καθώς και τις Κυριακές και εξαιρέσιμες ημέρες για το 2020 από φυσικά φαινόμενα (πλημμύρες, θεομηνίες, σεισμοί, κατολισθήσεις πρανών, πτώσεις λίθων, καθιζήσεις και γενικότερα κάθε ενδεχόμενη αποκατάσταση και καθαρισμό οδοστρώματος, αποχιονισμούς λόγω χιονοπτώσεων και παγετών σε δημοτικούς δρόμους, για την πρόληψη και καταστολή των δασικών πυρκαγιών κ.λπ.) ή τεχνολογικά συμβάντα.

**6. Δ/ΝΣΗ ΚΑΘΑΡΙΟΤΗΤΑΣ ΑΝΑΚΥΚΛΩΣΗΣ & ΠΡΑΣΙΝΟΥ**

**Την ανάγκη λειτουργίας του** **Τμήματος Αποκομιδής, Διαχείρισης Απορριμμάτων και Ανακυκλώσιμων υλικών, της Δ/νσης Καθαριότητας Ανακύκλωσης και Πρασίνου του Δήμου Αρταίων,** σε 24ωρη βάση, καθώς και λειτουργίας κατά τις Κυριακές και εξαιρέσιμες ημέρες για το 2020, λαμβάνοντας υπ’ όψιν τα εξής:

α) Επιβάλλεται η αποκομιδή απορριμμάτων (ανακυκλώσιμων ή μη) **κατά τις νυκτερινές ώρες** δεδομένου ότι αργότερα, η προσέλευση των δημοτών και τα σταθμευμένα οχήματα εμποδίζουν την ομαλή λειτουργία της καθαριότητας, από 22η ώρα έως 6η πρωινή.

β) Επιβάλλεται η αποκομιδή απορριμμάτων (ανακυκλώσιμων ή μη) **κατά τις νυκτερινές ώρες** δεδομένου ότι αργότερα, η προσέλευση των δημοτών και τα σταθμευμένα οχήματα εμποδίζουν την ομαλή λειτουργία της καθαριότητας, από 22η ώρα έως 6η πρωινή **Κυριακών και εξαιρέσιμων**.

γ) Επιβάλλεται η **μηχανική οδοσάρωση** των δρόμων της πόλης αλλά και των δημοτικών διαμερισμάτων, με το σάρωθρο, **κατά τις νυκτερινές ώρες** (από 22:00 έως 06:00 π.μ) λόγω έλλειψης κυκλοφοριακού φόρτου.

δ) Επιβάλλεται **η αποκομιδή απορριμμάτων κατά τις** **Κυριακές και εξαιρέσιμες** σε όλη την έκταση του Δήμου, λόγω της αυξημένης προσέλευσης κόσμου και της λειτουργίας των εμπορικών καταστημάτων το Σάββατο και των λοιπών καταστημάτων διασκέδασης το Σαββατοκύριακο αλλά και λόγω της ιδιαίτερης φύσης των απορριμμάτων που πρέπει να αποκομίζονται άμεσα Κυριακές και αργίες, από 6η πρωινή έως 22η ώρα.

ε) Επιβάλλεται **ο οδοκαθαρισμός** των κεντρικών δρόμων και πλατειών της πόλης και λοιπών σημείων, κατά τις **Κυριακές και εξαιρέσιμες** λόγω της αυξημένης προσέλευσης των πολιτών και της λειτουργίας των εμπορικών καταστημάτων το Σάββατο και των λοιπών καταστημάτων διασκέδασης το Σαββατοκύριακο από 6η πρωινή έως 22η ώρα.

στ) Αυξάνεται η προσέλευση των τουριστών κατά τους θερινούς μήνες, Χριστούγεννα και Πάσχα, στον ευρύτερο Δήμο Αρταίων, συμπεριλαμβανομένων και όλων των δημοτικών διαμερισμάτων.

ζ) Υπάρχει ανάγκη επίβλεψης της εργασίας από Επιστάτες και Επόπτες Καθαριότητας καθώς και από τον προϊστάμενο Καθαριότητας, όταν κρίνεται απαραίτητο.

**7. Δ/ΝΣΗ ΑΝΑΠΤΗΞΗΣ**

**Την ανάγκη 24ωρης λειτουργίας καθώς και λειτουργίας κατά τις Κυριακές και εξαιρέσιμες ημέρες των υπηρεσιών της Δ/νσης Ανάπτυξης του Δήμου Αρταίων (άρθρο 36 παρ.3 Ν.3584/07):**

**7.1** **ΤΜΗΜΑ ΑΓΡΟΤΙΚΗΣ ΑΝΑΠΤΥΞΗΣ**

Για την τήρηση των κανόνων ευζωίας των ζώων, σύμφωνα με την κείμενη νομοθεσία, απαιτείται καθημερινή και συνεχής φροντίδα από τους εργάτες καθαριότητας η οποία περιλαμβάνει την καθαριότητα των χώρων διαμονής τους, την σίτιση δύο (2) φορές την ημέρα, μία (1) κατά τις πρωινές ώρες και μία (1) κατά τις απογευματινές ώρες. Επίσης, οι εργασίες περισυλλογής των αδέσποτων ζώων, κατά τις Κυριακές και εξαιρέσιμες, οι οποίες πραγματοποιούνται από ιδιωτικό συνεργείο, θα πρέπει να παρακολουθούνται και να επιβλέπονται τόσο από τον προϊστάμενο του Τμήματος Αγροτικής Ανάπτυξης, ο οποίος θα πρέπει να παρευρίσκεται κατά τις εργασίες αυτές, όσο και από τον Προϊστάμενο της Δ/νσης Ανάπτυξης. Επιβάλλεται η **καθαριότητα του καταφυγίου αδέσποτων ζώων συντροφιάς**, λόγω της υποχρέωσης για την τήρηση των κανόνων ευζωίας (σίτιση και καθαριότητα) όλων των φιλοξενούμενων ζώων η οποία πρέπει να εξασφαλίζεται σε καθημερινή βάση.

**7.2.ΤΜΗΜΑ ΠΟΛΙΤΙΣΤΙΚΗΣ ΚΑΙ ΤΟΥΡΙΣΤΙΚΗΣ ΑΝΑΠΤΥΞΗΣ**

Για την σωστή παρακολούθηση και τον συντονισμό των εκδηλώσεων αυτών ώστε να εξασφαλίζεται η αρτιότητα της οργάνωσης και κατά την διάρκειά τους, οι υπάλληλοι θα πρέπει να παρευρίσκονται στους χώρους των εκδηλώσεων, τόσο κατά τις απογευματινές ώρες, όσο και κατά τις Κυριακές και αργίες.

**Καθιερώνουμε** πενθήμερη εργασία από την Τρίτη μέχρι και το Σάββατο και καθιέρωση ως μη εργάσιμης ημέρας της Δευτέρας ως εξής: α) Για το Τμήμα Αποκομιδής, Διαχείρισης Απορριμμάτων και Ανακυκλώσιμων υλικών της Διεύθυνσης Καθαριότητας Ανακύκλωσης και Πρασίνου για τους κάτωθι:

**ΜΟΝΙΜΟΙ**

|  |  |  |
| --- | --- | --- |
| **ΚΑΤΗΓΟΡΙΑ** | **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΔΕ | ΔΕ ΟΔΗΓΩΝ | 4 |
| ΔΕ | ΔΕ ΧΕΙΡΙΣΤΩΝ | 2 |
| ΔΕ | ΔΕ ΕΠΟΠΤΩΝ | 2 |
| ΥΕ | ΥΕ ΕΡΓΑΤΩΝ | 12 |

**ΙΔΑΧ**

|  |  |  |
| --- | --- | --- |
| **ΚΑΤΗΓΟΡΙΑ** | **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΔΕ | ΔΕ ΟΔΗΓΩΝ | 1 |
| ΥΕ | ΥΕ ΕΡΓΑΤΩΝ | 3 |

και β) Για το Τμήμα Αγροτικής Ανάπτυξης της Διεύθυνσης Ανάπτυξης για τους κάτωθι:

**ΜΟΝΙΜΟΙ**

|  |  |  |
| --- | --- | --- |
| **ΚΑΤΗΓΟΡΙΑ** | **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΥΕ | ΥΕ ΕΡΓΑΤΩΝ ΚΑΘΑΡΙΟΤΗΤΑΣ | 2 |

**9.** **Την αριθμ. 3287/17-2-2020 Βεβαίωση της Αναπληρώτριας Δ/ντριας των Οικονομικών Υπηρεσιών** σύμφωνα με την οποία υπάρχουν εγγεγραμμένες πιστώσεις , στους παρακάτω ΚΑ του προϋπολογισμού του Δήμου Αρταίων οικονομικού έτους 2020 ο οποίος ψηφίστηκε με την υπ’ αριθμ. 2/2020 ΑΔΣ:

1. Στον ΚΑ 10-6012.001 «Αποζημίωση υπερωριακής εργασίας & για εξαιρέσιμες ημέρες και νυκτερινές ώρες και λοιπές πρόσθετες αμοιβές)»

2. Στον ΚΑ 10-6051 «Εργοδοτικές εισφορές έκτακτου προσωπικού»

3. Στον ΚΑ 20-6012 «Αποζημίωση υπερωριακής εργασίας και για εξαιρέσιμες ημέρες και νυκτερινές ώρες και λοιπές πρόσθετες αμοιβές»

4. Στον ΚΑ 20-6051 «Εργοδοτικές εισφορές προσωπικού με σύμβαση Δημοσίου Δικαίου»

5. Στον ΚΑ 20-6022 «Αποζημίωση υπερωριακής εργασίας και για εξαιρέσιμες ημέρες και νυκτερινές ώρες και λοιπές πρόσθετες αμοιβές»

6. Στον ΚΑ 20-6052 «Εργοδοτικές εισφορές υπαλλήλων με σύμβαση αορίστου χρόνου»

7. Στον ΚΑ 20-6042 «Αποζημίωση υπερωριακής εργασίας και για εξαιρέσιμες ημέρες και νυκτερινές ώρες και λοιπές πρόσθετες αμοιβές»

8. Στον ΚΑ 20-6054 «Εργοδοτικές εισφορές έκτακτου προσωπικού»

9. Στον ΚΑ 30-6012 «Αποζημίωση υπερωριακής εργασίας και για εξαιρέσιμες ημέρες και νυκτερινές ώρες και λοιπές πρόσθετες αμοιβές»

10. Στον ΚΑ 30-6051 «Εργοδοτικές εισφορές προσωπικού με σύμβαση Δημοσίου Δικαίου»

11. Στον ΚΑ 30-6022 «Αποζημίωση υπερωριακής εργασίας και για εξαιρέσιμες ημέρες και νυκτερινές ώρες και λοιπές πρόσθετες αμοιβές»

12. Στον ΚΑ 30-6052 «Εργοδοτικές εισφορές υπαλλήλων με σύμβαση αορίστου χρόνου»

13. Στον ΚΑ 70-6012.001 «Αποζημίωση υπερωριακής εργασίας»

14. Στον 70-6051 «Εργοδοτικές εισφορές προσωπικού με σύμβαση Δημοσίου Δικαίου»

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη του τις διατάξεις που αναφέρονται παραπάνω, καθώς και αυτές του Ν.3463/06, του Ν.3852/10 όπως τροποποιήθηκε με το Ν.4555/2018 και την εισήγηση

**ΑΠΟΦΑΣΙΖΕI ΟΜΟΦΩΝΑ**

**Α.-** Την καθιέρωση  24ωρης λειτουργίας, καθώς και λειτουργίας κατά τις Κυριακές και εξαιρέσιμες ημέρες των Ληξιαρχείων όλων των Δημοτικών Ενοτήτων, της Δ/νσης Διοικητικών Υπηρεσιών, του συνεργείου ηλεκτροφωτισμού του τμήματος Ηλεκτρομηχανολογικών Έργων, Ηλεκτροφωτισμού και Εξοικονόμησης Ενέργειας και της υπηρεσίας Πολιτικής Προστασίας της Δ/νσης Τεχνικών Υπηρεσιών, του Τμήματος Αποκομιδής, Διαχείρισης Απορριμμάτων και Ανακυκλώσιμων υλικών, της Δ/νσης Καθαριότητας Ανακύκλωσης και Πρασίνου, του τμήματος Αγροτικής Ανάπτυξης και του Τμήματος Πολιτιστικής και Τουριστικής Ανάπτυξης της Δ/νσης Ανάπτυξης του Δήμου Αρταίων για το έτος 2020 και

**Β.-** Τηνκαθιέρωσηπενθήμερης εργασίας από την Τρίτη μέχρι και το Σάββατο και καθιέρωση ως μη εργάσιμης ημέρας της Δευτέρας ως εξής: α) Για το Τμήμα Αποκομιδής, Διαχείρισης Απορριμμάτων και Ανακυκλώσιμων υλικών της Διεύθυνσης Καθαριότητας Ανακύκλωσης και Πρασίνου, του Δήμου Αρταίων για το έτος 2020 για τους κάτωθι:

**ΜΟΝΙΜΟΙ**

|  |  |  |
| --- | --- | --- |
| **ΚΑΤΗΓΟΡΙΑ** | **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΔΕ | ΔΕ ΟΔΗΓΩΝ | 4 |
| ΔΕ | ΔΕ ΧΕΙΡΙΣΤΩΝ | 2 |
| ΔΕ | ΔΕ ΕΠΟΠΤΩΝ | 2 |
| ΥΕ | ΥΕ ΕΡΓΑΤΩΝ | 12 |

**ΙΔΑΧ**

|  |  |  |
| --- | --- | --- |
| **ΚΑΤΗΓΟΡΙΑ** | **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΔΕ | ΔΕ ΟΔΗΓΩΝ | 1 |
| ΥΕ | ΥΕ ΕΡΓΑΤΩΝ | 3 |

και β) Για το Τμήμα Αγροτικής Ανάπτυξης της Διεύθυνσης Ανάπτυξης, του Δήμου Αρταίων για το έτος 2020 για τους κάτωθι:

**ΜΟΝΙΜΟΙ**

|  |  |  |
| --- | --- | --- |
| **ΚΑΤΗΓΟΡΙΑ** | **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ** |
| ΥΕ | ΥΕ ΕΡΓΑΤΩΝ ΚΑΘΑΡΙΟΤΗΤΑΣ | 2 |

Σύμφωνα με το σκεπτικό της παρούσας απόφασης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 16/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*