

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης:21/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΓΒΣΩΨΑ-ΞΧ1 | **«Στήριξη ενεργειών του Δικηγορικού Συλλόγου Άρτας προκειμένου: α) να ανακληθεί η υπ’ αριθμ. 88/5/21-11-2019 απόφαση του Φορέα «ΕΛΛΗΝΙΚΟ ΚΤΗΜΑΤΟΛΟΓΙΟ» και την έκδοση αντίστοιχης απόφασης περί υπαγωγής της τοπικής αρμοδιό τητας του Ειδικού Άμισθου Υποθηκοφυλακείου Φιλιππιάδας στο Έμμισθο Υποθηκοφυλακείο Άρτας και στη συνέχεια στο δημιουργηθησόμενο Υποκατάστημα Άρτας του Κτηματολογικού Γραφείου Ηπείρου (άρθρο 15§2N4512/2018)β)Να διατηρηθεί φυσικά το Γραφείο του τέως Υποθηκοφυλακείου Φιλιππιάδας στην πόλη της Φιλιππιάδας όπου θα υφίσταται ολόκληρο το αναλογικό του αρχείο, προς έλεγχο τίτλων κλπ.»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « | 1. Βασιλάκης Σωτήριος Μέλος 2. Πλατσούκας Απόστολος « 3. Χουλιάρα Χαρίκλεια « 4. Παπαλέξης Ιωάννης « 5. Αγγέλης Χρήστος « 6. Βασιλάκη-Μητρογεώργου Βικτωρία (Βίκυ) « 7. Σκανδάλης Ευάγγελος « 8. Σπάκα Χριστίνα « 9. Μπαλάγκας Γεώργιος « 10. Νταλάκας Δημήτριος « 11. Κοσμάς Ηλίας « 12. Καλλώνης Ευστράτιος « 13. Ζιώβας Βησσαρίων « 14. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «**Στήριξη ενεργειών του Δικηγορικού Συλλόγου Άρτας προκειμένου: α) να ανακληθεί η υπ’ αριθμ. 88/5/21-11-2019 απόφαση του Φορέα «ΕΛΛΗΝΙΚΟ ΚΤΗΜΑΤΟΛΟΓΙΟ» και την έκδοση αντίστοιχης απόφασης περί υπαγωγής της τοπικής αρμοδιό τητας του Ειδικού Άμισθου Υποθηκοφυλακείου Φιλιππιάδας στο Έμμισθο Υποθηκοφυλακείο Άρτας και στη συνέχεια στο δημιουργηθησόμενο Υποκατάστημα Άρτας του Κτηματολογικού Γραφείου Ηπείρου (άρθρο 15§2N4512/2018)β)Να διατηρηθεί φυσικά το Γραφείο του τέως Υποθηκοφυλακείου Φιλιππιάδας στην πόλη της Φιλιππιάδας όπου θα υφίσταται ολόκληρο το αναλογικό του αρχείο, προς έλεγχο τίτλων κλπ.**»έθεσε υπόψη του Συμβουλίου το αριθμ. Πρωτ. 225/31-12-2019 έγγραφο του Δικηγορικού Συλλόγου Άρτας προς το Διοικητικό Συμβούλιο του Φορέα «ΕΛΛΗΝΙΚΟ ΚΤΗΜΑΤΟΛΟΓΙΟ» Ν.Π.Δ.Δ. στο οποίο αναφέρονται τα εξής:

Μετ' εκπλήξεως πληροφορηθήκαμε την ύπαρξη της υπ' αριθμ. 88/5/ 21-11-2019 (ΦΕΚ 4443/Β 703-12-2019) αποφάσεως του Διοικητικού σας Συμβουλίου του Φορέα «ΕΛΛΗΝΙΚΟ ΚΤΗΜΑΤΟΛΟΓΙΟ» (Ν.Π.Δ.Δ.), σύμφωνα με την οποία, εκτός άλλων, το καταργούμενο Ειδικό Άμισθο Υποθηκοφυλακείο Φιλιππιάδας συμπεριελήφθη στο συσταθέν Υποκατάστημα Πρέβεζας του Κτηματολογικού Γραφείου Ηπείρου. Τούτο δε, καθόσον η εν λόγω απόφαση που αφορά στο να υπαχθεί η τοπική αρμοδιότητα του Υποθηκοφυλακείου Φιλιππιάδας στο Υποκατάστημα Κτηματολογίου Πρέβεζας, είναι καθόλα παράνομη, καθόσον στην προκειμένη περίπτωση ισχύουν τα ακόλουθα (τα οποία πιστεύουμε ότι προφανώς αγνοούσατε κατά τη λήψη της αποφάσεώς σας). Πλέον συγκεκριμένα:

Ι).Η Περιφέρεια του Υποθηκοφυλακείου Φιλιππιάδας, όπως και του προσφάτως καταργηθέντος (κατά το έτος 2013) Ειρηνοδικείου Φιλιππιάδας, υπάγεται δικαστικά στην περιφέρεια του Πρωτοδικείου μολονότι η έδρα αμφοτέρων (Φιλιππιάδα) υπάγεται Διοικητικά στην π.ε. Πρέβεζας. Τούτο έλαβε χώρα από της συστάσεως των εν λόγω Υπηρεσιών, δηλαδή εδώ και δεκαετίες ολόκληρες, δεδομένου ότι η ευρύτερη περιφέρεια της Φιλιππιάδας είναι άμεσα συνδεδεμένη με αυτή της Άρτας για λόγους γεωγραφικούς (η πόλη της Φιλιππιάδας απέχει μόλις 12 χιλιόμετρα από την Άρτα, ενώ από την Πρέβεζα 45 χιλιόμετρα), οικονομικούς, εμπορικούς, πολιτισμικούς κλπ. Έτσι, στην γεωγραφική περιφέρεια του Υποθηκοφυλακείου Φιλιππιάδας περιλαμβάνονται περιοχές τόσο της π.ε. Άρτας (15 συνολικά τοπικές κοινότητες), όσο και της π.ε. Πρέβεζας (1 δημοτική κοινότητα και 12 τοπικές κοινότητες), όπως αναλυτικά περιγράφουμε πιο κάτω.

2)Η μη ταύτιση των διοικητικών ορίων με αυτές των δικαστικών (Εφετείου, Πρωτοδικείου, Ειρηνοδικείου κλπ) ορίων αποτελεί φαινόμενο σύνηθες σε όλη την Επικράτεια. Έτσι, στην προκειμένη περίπτωση, το Υποθηκοφυλακείο Φιλιππιάδας, το οποίο λειτουργούσε και προπολεμικά, που το αρχείο του όμως καταστράφηκε κατά τα γεγονότα του B' Παγκοσμίου Πολέμου, επαναλειτούργησε από το έτος 1947, με Προϊσταμένους τον εκάστοτε συμβολαιογράφο Φιλιππιάδας, τον έλεγχο του οποίου ενεργούσε, λόγω τοπικής δικαστικής αρμοδιότητας, ο εκάστοτε Εισαγγελέας Πρωτοδικών Άρτας (και όχι ο Εισαγγελέας Πρωτοδικών Πρέβεζας).

Περαιτέρω, κατά το έτος 1987 συστήθηκε το Ειδικό Άμισθο Υποθηκοφυλακείο Φιλιππιάδας με το Π.Δ. 190/1987 (ΦΕΚ 90/Α'/15-06-1987), με έδρα του την έδρα του Ειρηνοδικείου Φιλιππιάδας, το οποίο με τη σειρά του υπήγετο ανέκαθεν στο Πρωτοδικείο Άρτας.

3).Κατόπιν των ανωτέρω, στο Υποθηκοφυλακείο Φιλιππιάδας έχουν υπαχθεί από της συστάσεώς του προπολεμικά, αλλά και στη συνέχεια από της μετατροπής του σε Ειδικό Άμισθο Υποθηκοφυλακείο, οι εξής, τότε αυτοτελείς κοινότητες, και ήδη τοπικές κοινότητες των ακολούθων σημερινών Δήμων, ήτοι:

α).Από την π.ε. Άρτας:

Από τον τέως Δήμο Αμβρακικού (ήδη ομώνυμη δημοτική ενότητα Αμβρακικού του Δήμου Αρταίων): Βίγλα, Πολύδροσο, Ράχη, Στρογγυλή.

Από τον τέως Δήμο Ξηροβουνίου (ήδη ομώνυμη δημοτική ενότητα του Δήμου Αρταίων.): Αμμότοπος, Καμπή, Παντάνασσα, Πιστιανά, Ροδαυγή, Σκούπα, Φανερωμένη.

Από τον τέως Δήμο Φιλοθέης (ήδη ομώνυμη δημοτική ενότητα του Δήμου Αρταίων.): Άγιος Σπυρίδων, Καλόβατος.

Σημειωτέον δε ότι δεν συμπεριλαμβάνονται στο ανωτέρω υπ' αριθμ.190/1987 Π.Δ. οι εξής τοπικές κοινότητες, που όμως είχαν υπαχθεί από της αρχικής συστάσεως του Υποθηκοφυλακείου Φιλιππιάδας (πιθανώς η παράλειψη να οφείλεται στο ότι οι πιο Κάτω κοινότητες υπήγοντο ανέκαθεν στο Ειρηνοδικείο Άρτας) και:

Από τον τέως Δήμο Βλαχερνών ήδη ομώνυμη δημοτική ενότητα του Δήμου Αρταίων): Γρίμποβο, Κορφοβούνι.

Ήτοι σύνολο τοπικών κοινοτήτων της π.ε. Άρτας: 15 (δεκαπέντε),υπαγομένων όλων σήμερα στο Δήμο Αρταίων.

β)Από την π.ε. Πρέβεζας:

Από τον τέως Δήμο Φιλιππιάδας (ήδη ομώνυμη δημοτική ενότητα του Δήμου Ζηρού.): Φιλιππιάδα (δ.κ.), Άγιος Γεώργιος, Γυμνότοπος, Δρυόφυτο, Κερασώνας, Κλεισούρα, Νέα Κερασούντα, Παναγιά, Πέτρα,Ρωμιά.

Από τον τέως Δήμο Ανωγείου (ήδη ομώνυμη δημοτική ενότητα του Δήμου Ζηρού): Ανώγειο, Γοργόμυλος, Τσαγκαρόπουλο.

Ήτοι σύνολο δημοτικής και τοπικών κοινοτήτων της π.ε. Πρέβεζας: 13 (δεκατρείς), υπαγομένων όλων σήμερα στο Δήμο Ζηρού (υπόψη ότι η τοπική κοινότητα Πέτρας υπάγεται στο Ειρηνοδικείο Πρέβεζας).

4)Καθίσταται, επομένως, σαφές ότι ανεξάρτητα από το ότι ο Φορέας σας υπάγεται στο Υπουργείο Περιβάλλοντος και Ενέργειας και όχι στο Υπουργείο Δικαιοσύνης, οφείλετε, παρεκτός του ότι η μεγαλύτερη εδαφική περιφέρεια του Υποθηκοφυλακείου Φιλιππιάδας ανήκει

διοικητικά στην π.ε. Άρτας, να σεβαστείτε το υπάρχον επί σειρά δεκαετιών καθεστώς του εν λόγω Υποθηκοφυλακείου, που επιτάσσει αυτό να υπάγεται στην Άρτα. Άλλωστε, πρέπει να ληφθεί υπόψη και το ότι ολόκληρη η εδαφική περιοχή του Ειρηνοδικείου Φιλιππιάδας (με τις

ίδιες κοινότητες που αναφέρονται πιο πάνω και που, ανεξάρτητα του ότι ορισμένες απ' αυτές διοικητικά υπάγονται στην π.ε. Πρέβεζας), υπήχθη από της συστάσεώς του στο Πρωτοδικείο Άρτας και, κατά την κατάργησή του ως Ειρηνοδικείου, υπήχθη στο Ειρηνοδικείο Άρτας και όχι στο Ειρηνοδικείο Πρέβεζας, σύμφωνα με το υπ' αριθμ. 110/2012 Π.Δ. (ΦΕΚ 0-10-2012).

Πλέον τούτων, είναι γεγονός ότι αρμόδιος για την επιθεώρηση και Εν γένει τον έλεγχο του Υποθηκοφυλακείου Φιλιππιάδας (στο οποίο διατηρείται ολόκληρο το αρχείο του) είναι, εκ του νόμου, ο κ. Εισαγγελέας Πρωτοδικών Άρτας, ο οποίος όμως, υπό το κράτος της εκδοθείσας αποφάσεώς σας, δεν θα μπορεί να ασκήσει τα καθήκοντά του στην Πρέβεζα, αφού η πόλη αυτή υπάγεται στην αρμοδιότητα άλλης Εισαγγελίας και, εν προκειμένω, του Εισαγγελέως Πρωτοδικών Πρέβεζας

5).Με βάση, επομένως, τα ανωτέρω παρέλκει και η παράθεση των

υπολοίπων επιχειρημάτων, όπως η χιλιομετρική απόσταση που απαιτείται για τον πολίτη που χρειάζεται να μεταβεί (τουλάχιστον δις) στην Πρέβεζα και Φιλιππιάδα (όπου, όπως προαναφέρθηκε, βρίσκεται ολόκληρο το αναλογικό αρχείο των συμβολαίων και των υπολοίπων μεταγεγραμμένων πράξεων) για την υποβολή αιτήσεων, πληρωμή τελών, επικυρώσεων συμβολαίων και πιστοποιητικών κλπ και του γεγονότος ότι, εκτός των άλλων, ο ίδιος ο Δήμος Αρταίων θα μεταβαίνει για την διεκπεραίωση υποθέσεων ορισμένων ακινήτων του στο Δήμο Πρέβεζας ! Επομένως, ευνόητο είναι ότι όλα τα προεκτεθέντα, δηλαδή ως προς το υφιστάμενο μέχρι την έκδοση της πρόσφατης αποφάσεώς σας καθεστώς, συνηγορούν κυρίως στην εξυπηρέτηση των πολιτών και δεν εκπορεύονται ούτε από «επαγγελματικά», αλλά και ούτε από «τοπικιστικά»μας οφέλη.

6) Κατόπιν τούτων, και συνοψίζοντας όλα τα ανωτέρω, αποτελεί πλέον μονόδρομο και θα πρέπει τάχιστα:

α).Να ανακληθεί η υπ' αριθμ. 88/5/21-11-2019 (ΦΕΚ 4443/Β'/Ο3-12-2019) απόφασή σας, και να εκδοθεί αντίστοιχη απόφαση περί υπαγωγής της τοπικής αρμοδιότητας του Ειδικού Άμισθου Υποθηκοφυλακείου Φιλιππιάδας στο Έμμισθο Υποθηκοφυλακείο Άρτας και στη συνέχεια στο δημιουργηθησόμενο Υποκατάστημα Άρτας του Κτηματολογικού Γραφείου Ηπείρου (άρθρο 15§2 Ν. 4512/2018).

β) Να διατηρηθεί φυσικά το Γραφείο του τέως Υποθηκοφυλακείου Φιλιππιάδας στην πόλη της Φιλιππιάδας, όπου θα υφίσταται ολόκληρο το αναλογικό του αρχείο, προς έλεγχο τίτλων κλπ.

Διαφορετικά, η υφιστάμενη κατάσταση, συνεπεία της ανωτέρω αποφάσεώς σας, συνιστά προς το παρόν τεράστιες διοικητικές ευθύνες σας, με δεδομένο ότι δεν θα συγχωρείται πλέον άγνοιά σας επί του θέματος.

Επιφυλασσόμενοι κάθε νομίμου δικαιώματός μας.

Στη συνέχεια ζήτησε την συμπαράσταση του Δημοτικού Συμβουλίου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη του το έγγραφο του Δικηγορικού Συλλόγου Άρτας τις διατάξεις του Ν.3852/10 όπως τροποποιήθηκε με το Ν.4555/2018

**ΑΠΟΦΑΣΙΖΕI ΟΜΟΦΩΝΑ**

Α.- Εκφράζει την αμέριστη συμπαράστασή του προς τον Δικηγορικό Σύλλογο Άρτας προκειμένου: α) να ανακληθεί η υπ’ αριθμ. 88/5/21-11-2019 απόφαση του Φορέα «ΕΛΛΗΝΙΚΟ ΚΤΗΜΑΤΟΛΟΓΙΟ» και την έκδοση αντίστοιχης απόφασης περί υπαγωγής της τοπικής αρμοδιό τητας του Ειδικού Άμισθου Υποθηκοφυλακείου Φιλιππιάδας στο Έμμισθο Υποθηκοφυλακείο Άρτας και στη συνέχεια στο δημιουργηθησόμενο Υποκατάστημα Άρτας του Κτηματολογικού Γραφείου Ηπείρου (άρθρο 15§2N4512/2018)β)Να διατηρηθεί φυσικά το Γραφείο του τέως Υποθηκοφυλακείου Φιλιππιάδας στην πόλη της Φιλιππιάδας όπου θα υφίσταται ολόκληρο το αναλογικό του αρχείο, προς έλεγχο τίτλων κλπ.»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 21/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*