

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 53/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω75ΠΩΨΑ-0Λ4 | **«** **Συγκρότηση της Δημοτικής Επιτροπής Ισότητας των Φύλων Δήμου Αρταίων»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « 16. Βασιλάκης Σωτήριος « 17. Πλατσούκας Απόστολος « 18. Χουλιάρα Χαρίκλεια « | 1. Παπαλέξης Ιωάννης Μέλος 2. Αγγέλης Χρήστος « 3. Βασιλάκη-Μητρογεώργου Βικτωρία (Βίκυ) « 4. Σκανδάλης Ευάγγελος « 5. Σπάκα Χριστίνα « 6. Μπαλάγκας Γεώργιος « 7. Νταλάκας Δημήτριος « 8. Κοσμάς Ηλίας « 9. Καλλώνης Ευστράτιος « 10. Ζιώβας Βησσαρίων « 11. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 33ο τακτικό θέμα της ημερήσιας διάταξης **« Συγκρότηση της Δημοτικής Επιτροπής Ισότητας των Φύλων Δήμου Αρταίων»** έδωσε το λόγο στον Γενικό Γραμματέα του Δήμου κ. Ζέρβα ο οποίος παίρνοντας το λόγο έθεσε υπόψη του συμβουλίου τα εξής:

Στο νέο **άρθρο 70A**, που  **προστέθηκε στο ν.3852/2010** με το **άρθρο 6 του ν.4604/2019** (Φ.Ε.Κ. Α’ 50/26.3.2019) προβλέπεται ότι **σε κάθε Δήμο**» συνιστάται «Δημοτική Επιτροπή Ισότητας», η οποία **είναι συμβουλευτικό προς το Δημοτικό Συμβούλιο όργανο**.

Το νέο αυτό θεσμικό πλαίσιο αφορά τις Δημοτικές Επιτροπές Ισότητας, προσδιορίζει τον τρόπο συγκρότησής τους και οριοθετεί τις αρμοδιότητες που θα ασκούν.

Τη Δευτέρα 7 Νοεμβρίου 2011, πραγματοποιήθηκε η τελετή υπογραφής της «Ευρωπαϊκής Χάρτας για την Ισότητα των Φύλων στις Τοπικές Κοινωνίες» με την οποία 126 Δήμοι ανέλαβαν δημόσια δέσμευση για την ανάπτυξη και εφαρμογή σχεδίου δράσης για την ένταξη της ισότητας στις πολιτικές του Δήμου τους.

Μεταξύ των Δήμων που υπέγραψαν την Ευρωπαϊκή Χάρτα, συμπεριλαμβάνεται και ο Δήμος Αρταίων.

Συνεπώς στα πλαίσια της οργάνωσης της λειτουργίας του Δήμου Αρταίων, μετά την υπογραφή της Χάρτας, στις προτεραιότητες του Δήμου ανήκει και η συγκρότηση Δημοτικής Επιτροπής Ισότητας των Φύλων.

Ο Δήμος με έγγραφά του προς τις γυναικείες οργανώσεις της περιοχής, ζήτησε να οριστούν οι εκπρόσωποι των οργανώσεων αυτών στην Δημοτική Επιτροπή Ισότητας των Φύλων.

Το αρ. 70A του ν.3852/2010 ρητά αναφέρει πως τα μέλη της Επιτροπής δεν λαμβάνουν για τη συμμετοχή τους σε αυτή **κανενός είδους αμοιβή ή αποζημίωση.**

Επιπλέον, ορίζει ότι με **Απόφαση του Δημοτικού Συμβουλίου** καθορίζονται ο **τρόπος επιλογής** των μελών, η **λειτουργία** της και **κάθε άλλο** αναγκαίο θέμα για την οργάνωση της Επιτροπής.

Η Επιτροπή συγκροτείται με **Απόφαση του Δημοτικού Συμβουλίου** και αποτελείται από τα εξής**μέλη:**

**α.** Έναν (1) Αντιδήμαρχο ή εντεταλμένο ή δημοτικό/  σύμβουλο ως Πρόεδρο.

**β.** Έναν (1) δημοτικό/ή σύμβουλο των λοιπών Παρατάξεων του Δημοτικού Συμβουλίου.

**γ.** Έναν (1) υπάλληλο της Κοινωνικής Υπηρεσίας ή της Υπηρεσιακής Μονάδας Κοινωνικής

Πολιτικής και Πολιτικών Ισότητας των Φύλων του Δήμου.

**δ.** Έναν (1) εκπρόσωπο της Ένωσης Συλλόγων Γονέων του Δήμου.

**ε.** Έναν (1) εκπρόσωπο τοπικού επαγγελματικού/εμπορικού συλλόγου ή συνεταιριστικής

οργάνωσης.

**στ.** Έναν (1) εκπρόσωπο τοπικού γυναικείου/φεμινιστικού συλλόγου/φεμινιστικής οργάνωσης ή

μη κυβερνητικής οργάνωσης με δράση στα θέματα της ισότητας των φύλων.

**ζ.**Δύο (2) εμπειρογνώμονες δημότες με ισότιμη εκπροσώπηση των φύλων.

**Η Επιτροπή, βάσει του νόμου, έχει τις εξής αρμοδιότητες:**

**1)** σε συνεργασία με την αρμόδια Υπηρεσία του Δήμου, συμμετέχει και υποστηρίζει την ένταξη της ισότητας των φύλων στις πολιτικές του Δήμου, εισηγείται και συμμετέχει στην εκπόνηση σχεδίων δράσης για την ισότητα των φύλων σε τοπικό επίπεδο,

**2)** διατυπώνει προτάσεις και εισηγείται προς τα αρμόδια όργανα του Δήμου, τη λήψη των αναγκαίων μέτρων για την προώθηση της ουσιαστικής ισότητας των φύλων σε όλους τους τομείς της οικονομικής, πολιτικής και κοινωνικής ζωής,

**3)** συνεργάζεται με την «Περιφερειακή Επιτροπή Ισότητας των Φύλων», τις αρμόδιες, κατά περίπτωση, υπηρεσιακές μονάδες του Δήμου και με δομές και συλλογικότητες που δραστηριοποιούνται στο πεδίο της προώθησης θεμάτων ισότητας των φύλων και δικαιωμάτων των γυναικών σε τοπικό επίπεδο,

**4)** συνεργάζεται με τις δομές «του Δικτύου της ΓΓΙΦ» για την πρόληψη και καταπολέμηση της βίας κατά των γυναικών, καθώς και με Φορείς της κοινωνίας των πολιτών.

**Στη συνέχεια ο κ. Δήμαρχος πρότεινε ως μέλη της Επιτροπής τους:**

**1.- Λιόντος Νικόλαος Αντιδήμαρχος** Κοινωνικής Μέριμνας και Εθελοντισμού, Πολιτισμού και

Αθλητισμού και Νέας Γενιάς ως Πρόεδρος

2.- Σπάκα Χριστίνα Δημοτική Σύμβουλος προερχόμενη από τις λοιπές παρατάξεις

3.- Καραβασίλη Παναγιώτα Υπάλληλος της Κοινωνικής Υπηρεσίας του Δήμου

4.- Μπαρλά Κρυσταλία Εκπρόσωπος Συλλόγου Γονέων

5.- Κωστούλα Γεωργία εκπρόσωπο τοπικού εμπορικού συλλόγου

6.- Κολιού Αικατερίνη εκπρόσωπο τοπικού συλλόγου μονογονεϊκών οικογενειών

7.- Σκουτέρη Φωτεινή δημότης δικηγόρος

8.- Τζαρής Κων/νος δημότης αστυνομικός

# Κατόπιν το λόγο πήρε η κα Ταπραντζή η οποία διαφώνησε, ως προς τη νομιμότητα της διαδικασίας του ορισμού των μελών της Επιτροπής. Δήλωσε δε ότι πρέπει να συμμετέχει στην επιτροπή ex officio, διότι είναι μέλος της επιτροπής ισότητας των φύλων της Περιφέρειας Ηπείρου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τα άρθρα 70 και 97 του Ν.3852/2010 **το άρθρο 70A**, που  **προστέθηκε στο ν.3852/2010** με το **άρθρο 6 του ν.4604/2019** (Φ.Ε.Κ. Α’ 50/26.3.2019),το γεγονός ότι ο Δήμος Αρταίων συμπεριλαμβάνεται μεταξύ των Δήμων που υπέγραψαν την Ευρωπαϊκή Χάρτα, το γεγονός ότι δεν υποβλήθηκε άλλη πρόταση, την εισήγηση

**ΑΠΟΦΑΣΙΖΕΙ**

Α.- Συγκροτεί την Δημοτική Επιτροπής Ισότητας των Φύλων Δήμου Αρταίων η οποία θα αποτελείται από τους κ.κ:

**1.- Λιόντος Νικόλαος Αντιδήμαρχος** Κοινωνικής Μέριμνας και Εθελοντισμού, Πολιτισμού και

Αθλητισμού και Νέας Γενιάς ως Πρόεδρος

2.- Σπάκα Χριστίνα Δημοτική Σύμβουλος προερχόμενη από τις λοιπές παρατάξεις

3.- Καραβασίλη Παναγιώτα Υπάλληλος της Κοινωνικής Υπηρεσίας του Δήμου

4.- Μπαρλά Κρυσταλία Εκπρόσωπος Συλλόγου Γονέων

5.- Κωστούλα Γεωργία εκπρόσωπο τοπικού εμπορικού συλλόγου

6.- Κολιού Αικατερίνη εκπρόσωπο τοπικού συλλόγου μονογονεϊκών οικογενειών

7.- Σκουτέρη Φωτεινή δημότης δικηγόρος

8.- Τζαρής Κων/νος δημότης αστυνομικός

Β.- Η θητεία της Δημοτικής Επιτροπής Ισότητας των Φύλων ακολουθεί τη δημοτική περίοδο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 53/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*