

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 34/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6ΑΑΕΩΨΑ-ΙΜΣ | **«Απομάκρυνση κλειστών περιπτέρων που βρίσκονται στην Κοινότητα Αγ. Σπυρίδωνα στην Κοινότητα Ανέζας και στον οικισμό Αγ. Αναργύρων (αριθμ. 1,2&4/2020) αποφάσεις Επιτροπής Ποιότητας Ζωής»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « 16. Βασιλάκης Σωτήριος « 17. Πλατσούκας Απόστολος « 18. Χουλιάρα Χαρίκλεια « | 1. Παπαλέξης Ιωάννης Μέλος 2. Αγγέλης Χρήστος « 3. Βασιλάκη-Μητρογεώργου Βικτωρία (Βίκυ) « 4. Σκανδάλης Ευάγγελος « 5. Σπάκα Χριστίνα « 6. Μπαλάγκας Γεώργιος « 7. Νταλάκας Δημήτριος « 8. Κοσμάς Ηλίας « 9. Καλλώνης Ευστράτιος « 10. Ζιώβας Βησσαρίων « 11. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 14ο τακτικό θέμα της ημερήσιας διάταξης **«Απομάκρυνση κλειστών περιπτέρων που βρίσκονται στην Κοινότητα Αγ. Σπυρίδωνα στην Κοινότητα Ανέζας και στον οικισμό Αγ. Αναργύρων (αριθμ. 1,2&4/2020) αποφάσεις Επιτροπής Ποιότητας Ζωής»** έδωσε το λόγο στον αρμόδιο αντιδήμαρχο κ. Κωλέτσο ο οποίος παίρνοντας το λόγο έθεσε υπόψη του Συμβουλίου την εισήγηση τα εξής:

Με την αριθμ.1/2020 απόφαση και μετά την αριθμ. 10/2019 απόφαση της Τοπ. Κοινότητας Αγ. Σπυρίδωνα, η Επιτροπή Ποιότητας Ζωής του Δήμου μας, γνωμοδότησε θετικά για την απομάκρυνση του περιπτέρου (κουβούκλιο) από την πλατεία της Κοινότητας Αγ. Σπυρίδωνα και τη μεταφορά του στο χώρο του Δημοτικού Αμαξοστασίου, με δαπάνες του Δήμου.

Με την αριθμ.2/2020 απόφαση και μετά την αριθμ. 7/2020 απόφαση της Δημ. Κοινότητας Αρταίων, η Επιτροπή Ποιότητας Ζωής του Δήμου μας γνωμοδότησε θετικά για την απομάκρυνση του περιπτέρου (κουβούκλιο) που βρίσκεται **στην κεντρική πλατεία** εντός του οικισμού **Αγ. Αναργύρων Άρτας** και τη μεταφορά του στο χώρο του Δημοτικού Αμαξοστασίου, με δαπάνες του Δήμου.

Με την αριθμ.4/2020 απόφαση μετά την αριθμ. 1/2020 απόφαση της Τοπ. Κοινότητας Ανέζας, και την αυτοψία που διενήργησε η Τροχαία Άρτας διαπιστώνοντας ότι η θέση του περιπτέρου εγκυμονεί κινδύνους για την ασφαλή κυκλοφορία πεζών και οχημάτων καθότι, το εναπομείναν πεζοδρόμιο δεν επαρκεί για την κυκλοφορία των πεζών, η Επιτροπή Ποιότητας Ζωής του Δήμου μας γνωμοδότησε θετικά για την απομάκρυνση του περιπτέρου (κουβούκλιο) από την πλατεία της Κοινότητας Ανέζας και τη μεταφορά του στο χώρο του Δημοτικού Αμαξοστασίου, με δαπάνες του Δήμου και την κατάργηση της συγκεκριμένης θέσης.

Ύστερα από τα παραπάνω προτείνω την απομάκρυνση των εν λόγω παραπάνω περιπτέρων.

Στη συνέχεια το λόγο πήρε η κα Ταπραντζή η οποία επεσήμανε ότι όσον αφορά το περίπτερο την πλατεία του οικισμού Αγ. Αναργύρων, ο ιδιοκτήτης του προτίθεται να λειτουργήσει το περίπτερο και πρέπει να μην γίνει η μεταφορά του αλλά να παραμείνει ως έχει.

Στη συνέχεια το λόγο πήρε ο κ. Δήμαρχος ο οποίος πρότεινε να δοθεί χρόνος 2 μηνών στον κ. Παπαχρήστο να προβεί στη λειτουργία του περιπτέρου και αν αυτό δεν γίνει μέσα στο παραπάνω χρονικό διάστημα τότε ο Δήμος να προβεί στην μεταφορά του περιπτέρου (κουβούκλιο) στο χώρο του αμαξοστασίου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του Ν4555/2018, του Ν**.** 3852/2010, του Ν.3463/06,

του Ν.4623/2019, τις αποφάσεις της Επιτροπής Ποιότητας Ζωής και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Την απομάκρυνση του περιπτέρου (κουβούκλιο) από την πλατεία της Κοινότητας Αγ. Σπυρίδωνα και τη μεταφορά του στο χώρο του Δημοτικού Αμαξοστασίου, με δαπάνες του Δήμου σύμφωνα με την αριθμ.1/2020 απόφαση της Επιτροπής Ποιότητας Ζωής.

Β.- Την απομάκρυνση του περιπτέρου (κουβούκλιο) που βρίσκεται **στην κεντρική πλατεία** εντός του οικισμού **Αγ. Αναργύρων Άρτας** (αριθμ.2/2020 αποφ. Ε.Π.Ζ.) και τη μεταφορά του στο χώρο του Δημοτικού Αμαξοστασίου, με δαπάνες του Δήμου, μετά την παρέλευση διμήνου από την λήψη της παρούσας και μόνο αν ο ιδιοκτήτης κ. Παπαχρήστος δεν προβεί στην λειτουργία του.

Γ.- Την απομάκρυνση του περιπτέρου (κουβούκλιο) που βρίσκεται στην πλατεία της Κοινότητας Ανέζας και τη μεταφορά του στο χώρο του Δημοτικού Αμαξοστασίου, με δαπάνες του Δήμου και την κατάργηση της συγκεκριμένης θέσης, σύμφωνα με την αριθμ.1/2020 απόφαση της Επιτροπής Ποιότητας Ζωής.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 34/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*