

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 4/2020 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 41/2020** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΖΟ7ΩΨΑ-Δ87 | **«Έγκριση 1ου ΑΠΕ του έργου «Διαμόρφωση Δημοτικού οικοπέδου στη γέφυρα Καλόγηρου για στάθμευση Δημοτικών οχημάτων και μηχανημάτων»»** |

Στην Άρτα σήμερα την (17η) του μηνός Φεβρουαρίου του έτους 2020 ημέρα Δευτέρα και ώρα 18.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση, στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθ. πρωτ. 3061/13-2-2020 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις των άρθρων 72 και 74 του Ν.4555/18 ΦΕΚ.133/19.07.2018).

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Τράμπας Κωνσταντίνος Πρόεδρος ΔΣ 2. Σιαφάκας Χριστόφορος Μέλος 3. Πανέτας Γεώργιος « 4. Κωλέτσος Παντελής « 5. Χαρακλιάς Κωνσταντίνος « 6. Λιόντος Νικόλαος « 7. Σφήκας Δημήτριος « 8. Χρηστούλης Σωτήριος « 9. Ευαγγέλου Δημήτριος « 10. Κοτσαρίνης Μιχαήλ « 11. Γαλάνης Παναγιώτης « 12. Μπουκουβάλας Γεώργιος « 13. Ταπραντζή-Κοίλια Πολυξένη (Τζένη) « 14. Γιώτης Χρήστος « 15. Μιχάλης Αθανάσιος « 16. Βασιλάκης Σωτήριος « 17. Πλατσούκας Απόστολος « 18. Χουλιάρα Χαρίκλεια « | 1. Παπαλέξης Ιωάννης Μέλος 2. Αγγέλης Χρήστος « 3. Βασιλάκη-Μητρογεώργου Βικτωρία (Βίκυ) « 4. Σκανδάλης Ευάγγελος « 5. Σπάκα Χριστίνα « 6. Μπαλάγκας Γεώργιος « 7. Νταλάκας Δημήτριος « 8. Κοσμάς Ηλίας « 9. Καλλώνης Ευστράτιος « 10. Ζιώβας Βησσαρίων « 11. Κιτσαντά Ευαγγελίτσα « |

**Απόντες Δημοτικοί Σύμβουλοι :**  1) Τσαρακλιμάνης Σπύρος 2) Καραγεώργος Γεώργιος

3) Μάρος Κωνσταντίνος 4) Παπακίτσος Στέφανος

Στη συνεδρίαση παραβρέθηκαν οι Πρόεδροι των Τοπικών Κοινοτήτων Αρταίων, Καλαμιάς, Καμπής, Ροδαυγής και Κεραματών. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Κων/νος Ζέρβας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Στη συνεδρίαση παραβρέθηκε ο Πρόεδρος του Σωματείο εργαζομένων Δήμου Αρταίων ο οποίος ενημέρωσε το Συμβούλιο για τις απεργιακές κινητοποιήσεις των εργαζομένων για το νέο ασφαλιστικό.

Ομόφωνα το Συμβούλιο αποφάσισε για τη συζήτηση πέντε (5) έκτακτων θεμάτων.

Ο κ. Κοσμάς αποχώρησε πριν τη συζήτηση των τακτικών θεμάτων η κα Κιτσαντά και οι κ.κ. Μπαλάγκας και Νταλάκας μετά τη συζήτηση του 32ου τακτικού θέματος.

Ο Πρόεδρος κήρυξε την έναρξη της συνεδρίασης και εισηγούμενος το 21ο τακτικό  θέμα της ημερήσιας διάταξης «**Έγκριση 1ου ΑΠΕ του έργου «Διαμόρφωση Δημοτικού οικοπέδου στη γέφυρα Καλόγηρου για στάθμευση Δημοτικών οχημάτων και μηχανημάτων»** **έδωσε το λόγο στον αρμόδιο αντιδήμαρχο κ. Πανέτα ο οποίος** έθεσε υπόψη του Συμβουλίου τον Αν. Πίνακα που συντάχθηκε για τους εξής λόγους:

Ο παρών 1ος ΑΠΕ προτεινόμενης δαπάνης 48.506,54 € με ΦΠΑ, συντάχθηκε σύμφωνα με τις διατάξεις του άρθρου 57 του Ν.3669/2008 «Κωδικοποίηση της Νομοθεσίας Κατασκευής Δημοσίων Έργων» και περιλαμβάνει την ανάλωση των απροβλέπτων δαπανών για την διόρθωση προμετρητικών παραλείψεων της μελέτης που προέκυψαν κατά την πορεία των εργασιών σύμφωνα με τις γενόμενες επιμετρήσεις.

Οι επερχόμενες μεταβολές με τον 1ο ΑΠΕ αφορούν στην ομάδα των χωματουργικών εργασιών αυξομειώσεις στις εκσκαφές- εξυγιάνσεις λόγω των σωστών κλίσεων που έπρεπε να δοθούν κυρίως στον αύλακα που κατασκευάστηκε έξω από την περίφραξη και της καθαίρεσης του εγκιβωτισμένου σωληνωτού που υπήρχε και της αδιατάρακτης κοπής που έγινε στον υφιστάμενο αύλακα προκειμένου να κατασκευαστεί η πλάκα πρόσβασης της μίας εισόδου. Οι παραπάνω σωστές κλίσεις του αύλακα επηρέασαν και τις ποσότητες των σκυροδεμάτων γι' αυτό υπάρχει και η σχετική αύξηση του κεφαλαίου των σκυροδεμάτων. Τέλος η αύξηση του κεφαλαίου των Μεταλλικών Κατασκευών οφείλεται σε λάθος της προμέτρησης των πασσάλων της περίφραξης.

Οι παραπάνω ποσότητες του συγκεκριμένου Α.Π.Ε προκύπτουν από αναλυτικές επιμετρήσεις.

Ο 1ος ΑΠΕ συντάχθηκε χωρίς υπέρβαση των ποσοτικών ορίων του 20% της συμβατικής δαπάνης ομάδας εργασιών και το 10% αθροιστικά της δαπάνης της αρχικής σύμβασης για την χρήση των επί «έλασσον» δαπανών, σύμφωνα με τον Ν. 3481/2006.

Με τις εργασίες του παρόντος ΑΠΕ δεν προκαλείται αλλαγή του σχεδίου της αρχικής σύμβασης, δεν θίγεται η πληρότητα, ποιότητα και λειτουργικότητα του έργου, δεν καταργείται ομάδα εργασιών, δεν τροποποιούνται προδιαγραφές.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, Π.Δ.609/85, Π.Δ. 171/87,  Ν.3852/10 τον ΑΠΕ και γενομένης ψηφοφορίας κατά την οποία οι κ.κ. Καλλώνης και Ζιώβας ψήφισαν παρών

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α.- Την έγκριση του 1ου ΑΠΕτου έργου **«Διαμόρφωση Δημοτικού οικοπέδου στη γέφυρα Καλόγηρου για στάθμευση Δημοτικών οχημάτων και μηχανημάτων»** που συντάχθηκε για τους εξής λόγους:

Ο παρών 1ος ΑΠΕ προτεινόμενης δαπάνης 48.506,54 € με ΦΠΑ, συντάχθηκε σύμφωνα με τις διατάξεις του άρθρου 57 του Ν.3669/2008 «Κωδικοποίηση της Νομοθεσίας Κατασκευής Δημοσίων Έργων» και περιλαμβάνει την ανάλωση των απροβλέπτων δαπανών για την διόρθωση προμετρητικών παραλείψεων της μελέτης που προέκυψαν κατά την πορεία των εργασιών σύμφωνα με τις γενόμενες επιμετρήσεις.

Οι επερχόμενες μεταβολές με τον 1ο ΑΠΕ αφορούν στην ομάδα των χωματουργικών εργασιών αυξομειώσεις στις εκσκαφές- εξυγιάνσεις λόγω των σωστών κλίσεων που έπρεπε να δοθούν κυρίως στον αύλακα που κατασκευάστηκε έξω από την περίφραξη και της καθαίρεσης του εγκιβωτισμένου σωληνωτού που υπήρχε και της αδιατάρακτης κοπής που έγινε στον υφιστάμενο αύλακα προκειμένου να κατασκευαστεί η πλάκα πρόσβασης της μίας εισόδου. Οι παραπάνω σωστές κλίσεις του αύλακα επηρέασαν και τις ποσότητες των σκυροδεμάτων γι' αυτό υπάρχει και η σχετική αύξηση του κεφαλαίου των σκυροδεμάτων. Τέλος η αύξηση του κεφαλαίου των Μεταλλικών Κατασκευών οφείλεται σε λάθος της προμέτρησης των πασσάλων της περίφραξης.

Οι παραπάνω ποσότητες του συγκεκριμένου Α.Π.Ε προκύπτουν από αναλυτικές επιμετρήσεις.

Ο 1ος ΑΠΕ συντάχθηκε χωρίς υπέρβαση των ποσοτικών ορίων του 20% της συμβατικής δαπάνης ομάδας εργασιών και το 10% αθροιστικά της δαπάνης της αρχικής σύμβασης για την χρήση των επί «έλασσον» δαπανών, σύμφωνα με τον Ν. 3481/2006.

Με τις εργασίες του παρόντος ΑΠΕ δεν προκαλείται αλλαγή του σχεδίου της αρχικής σύμβασης, δεν θίγεται η πληρότητα, ποιότητα και λειτουργικότητα του έργου, δεν καταργείται ομάδα εργασιών, δεν τροποποιούνται προδιαγραφές.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 41/2020**

**Ο ΠΡΟΕΔΡΟΣ Δ.Σ.**

**ΚΩΝΣΤΑΝΤΙΝΟΣ ΤΡΑΜΠΑΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*